Οθόνη 2: Η γη ένας πλανήτης… γεμάτος ζωή |
| Διδακτικοί στόχοι: Οι μαθητές: να συγκρίνουν τις συνθήκες που επικρατούν στους πλανήτες Γη και Άρη να αναγνωρίσουν τη σημασία της ύπαρξης αναγκαίων συνθηκών για την επιβίωση των ανθρώπων Στη δραστηριότητα 2 οι μαθητές ενημερώνονται για τις συνθήκες που επικρατούν στον Άρη και στη Γη με πληροφορίες που τους δίνονται στην οθόνη. Διευκρινίζουν την πρόταση «Η μέση θερμοκρασία στη Γη είναι 20°C». Οι μαθητές πλοηγούμενοι σε άλλες ενότητες του λογισμικού αναζητούν στοιχεία και συζητούν για τις συνθήκες που επιτρέπουν την ύπαρξη ζωής στη Γη. Συγκρίνουν τις συνθήκες αυτές με εκείνες που επικρατούν στον Άρη και συμπληρώνουν τον αντίστοιχο πίνακα. Από τη διερεύνηση των μαθητικών ομάδων και τη συζήτηση στην ολομέλεια αναμένεται να προκύψει ότι οι πλανήτες του ηλιακού μας συστήματος όπως ο Άρης, δεν πληρούν τις αναγκαίες συνθήκες για να είναι κατοικήσιμοι. Με βάση όσα έχουν διερευνήσει σε αυτή τη δραστηριότητα, συζητούν πώς μπορεί ένας άλλος πλανήτης να γίνει κατοικήσιμος από ανθρώπους. |