Οθόνη 4: Η περίπτωση της θαλάσσιας χελώνας στην Ελλάδα |
| Διδακτικοί στόχοι: Οι μαθητές: να καταγράψουν τις περιοχές της Ελλάδας όπου εμφανίζεται η θαλάσσια χελώνα να ενημερωθούν για το εθνικό θαλάσσιο πάρκο της Ζακύνθου και να ευαισθητοποιηθούν σχετικά με τα απειλούμενα είδη στη χώρα μας να κατασκευάσουν έναν κατάλογο στην ομάδα με οδηγίες προς τους επισκέπτες τέτοιων προστατευόμενων χώρων και να τον κοινοποιήσουν στους συμμαθητές των άλλων ομάδων να δημιουργήσουν μια παρουσίαση Στη δραστηριότητα 4 μελετώντας ένα χάρτη οι μαθητές καταγράφουν περιοχές της Ελλάδας που υπάρχουν θαλάσσιες χελώνες. Στη συνέχεια ενημερώνονται για το εθνικό θαλάσσιο πάρκο της Ζακύνθου κάνοντας κλικ στην ιστοσελίδα http://www.nmp-zak.org/site_el/ του Εθνικού Θαλάσσιου Πάρκου Ζακύνθου και καταγράφουν ποιους άλλους ζωντανούς οργανισμούς φιλοξενεί αυτό το πάρκο. Επίσης αναζητούν οδηγίες που αφορούν τους ανθρώπους που το επισκέπτονται και διαμορφώνουν έναν κατάλογο στην ομάδα με οδηγίες προς τους επισκέπτες τέτοιων προστατευόμενων χώρων και τον κοινοποιούν στους μαθητές του σχολείου και στους γονείς τους (3ο Βήμα). Τέλος δημιουργούν μια παρουσίαση για τη ζωή και την προστασία της θαλάσσιας χελώνας στην Ελλάδα χρησιμοποιώντας ένα πρόγραμμα παρουσίασης. Ο εκπαιδευτικός μπορεί να επεκτείνει αυτή τη δραστηριότητα είτε με την επίσκεψη σε οργανισμούς που ασχολούνται με την προστασία απειλούμενων ζώων είτε με την αναζήτηση στο διαδίκτυο επιπλέον πληροφοριών για τη θαλάσσια χελώνα. |