Οθόνη 2: Είναι πρόβλημα η αύξηση του πληθυσμού της Γης; |
| Διδακτικοί στόχοι: Οι μαθητές: να ενημερωθούν σχετικά με την αύξηση του πληθυσμού της γης μελετώντας άρθρο της εφημερίδας «ΤΟ ΒΗΜΑ» να καταγράψουν τα προβλήματα που προκύπτουν από την αύξηση του πληθυσμού της Γης να προτείνουν μέτρα για να σταθεροποιηθεί ή να μειωθεί ο πληθυσμός της Γης Στη δραστηριότητα 3 οι μαθητές καλούνται να μελετήσουν ένα άρθρο εφημερίδας «ΤΟ ΒΗΜΑ» από τον Θ. Λιανό (24 / 10 / 1999 , Σελ.: A75), να συζητήσουν στις ομάδες τους με αφορμή αυτό το άρθρο προκειμένου να απαντήσουν σε ερωτήματα που πηγάζουν από το άρθρο και αφορούν την αύξηση του πληθυσμού της Γης. Τους δίνεται η δυνατότητα να ενημερωθούν για τις διαφορετικές απόψεις που διατυπώνονται σχετικά με την αύξηση του πληθυσμού (π.χ. ο Μάλθους και οι συνεχιστές της θεωρίας του πιστεύουν ότι αποτελεί πρόβλημα, ενώ θρησκευτικοί ηγέτες έχουν την αντίθετη άποψη). Στα πλαίσια της δραστηριότητας καταγράφουν προβλήματα που προκύπτουν από την αύξηση του πληθυσμού της Γης και προτείνουν μέτρα για να σταθεροποιηθεί ή να μειωθεί ο πληθυσμός της Γης. Για περισσότερες πληροφορίες που μπορούν να αξιοποιηθούν στα πλαίσια αυτής της δραστηριότητα προτείνονται και τα ακόλουθα άρθρα: http://www.tovima.gr/print_article.php?e=B&f=12730&m=A43&aa=1 http://www.focusmag.gr/articles/view-article.rx?oid=53759 http://www.tanea.gr/Article.aspx?d=19991016&nid=4093580 |