Οθόνη 1: Η αύξηση του πληθυσμού |
| Διδακτικοί στόχοι: Οι μαθητές: να μελετήσουν εικόνες και διαγράμματα που παρουσιάζουν την αύξηση του πληθυσμού της Γης να ασκηθούν στη μετατροπή δισεκατομμυρίων σε εκατομμύρια να μπορούν να βρουν πόσο αυξάνεται ο πληθυσμός σε συγκεκριμένες περιόδους να αξιοποιούν διαγράμματα υπολογίζοντας την ετήσια αύξηση του πληθυσμού σε συγκεκριμένες περιόδους να εξοικειωθούν με τον επεξεργαστή κειμένου και να αξιοποιήσουν το λογιστικό φύλλο, δημιουργώντας τα δικά τους διαγράμματα να δημιουργήσουν παρουσίαση χρησιμοποιώντας το υλικό που έχουν στη διάθεσή τους Στη δραστηριότητα 1 οι μαθητές αφού παρατηρήσουν εικόνες που δείχνουν ιστορικά την αύξηση του πληθυσμού στη Γη συμπληρώνουν έναν πίνακα σε αρχείο κειμένου και με βάση τα στοιχεία αυτά καταγράφουν πόσο αυξήθηκε ο πληθυσμός από το 1800 ως το 1930, πόσο από το 1960 ως το 1999 και πόσο προβλέπεται να αυξηθεί από το 1999 ως το 2030. Στη δραστηριότητα 2 οι μαθητές έχουν τη δυνατότητα να αξιοποιήσουν το λογιστικό φύλλο και να δημιουργήσουν τα δικά τους διαγράμματα για να υπολογίσουν την ετήσια αύξηση του πληθυσμού για τις περιόδους από το 1922 ως το 1959, από το 1999 ως το 2013 και από το 2028 ως το 2048. Ο εκπαιδευτικός πρέπει να επιστήσει στους μαθητές την προσοχή για το πώς υπολογίζεται η ετήσια αύξηση του πληθυσμού (Η δραστηριότητα συνιστάται για μαθητές Στ΄ Δημοτικού). Επιπλέον στο τέλος και των δύο δραστηριοτήτων οι μαθητές καλούνται να παρουσιάσουν όσα έχουν διερευνήσει αξιοποιώντας το υλικό που έχουν στη διάθεσή τους. |