Έργο ΠΛΕΙΑΔΕΣ/Νηρηίδες, Γ΄ ΚΠΣ ΕΑ.ΙΤΥ/ Υπ.Ε.Π.Θ. |  |
5. Μελλοντικά σενάρια |  |
| Δραστηριότητα 9
| Βήμα 1ο: Στο μέλλον τι πρόκειται να συμβεί με τον πληθυσμό της Γης; Θα αυξηθεί, θα μειωθεί ή θα παραμείνει σταθερός; Μελετούμε με τη βοήθεια του λογισμικού αβάκειο πόσος θα είναι ο παγκόσμιος πληθυσμός το 2050. Με βάση τις παρατηρήσεις μας συζητούμε στην ομάδα μας και απαντούμε στα παρακάτω ερωτήματα. Ποιες χώρες θα έχουν πάνω από δεκαπλάσιο πληθυσμό το 2050 σε σχέση με το 1950; Σε ποιες ηπείρους ανήκουν; Τις κατατάσσουμε σε λογιστικό φύλλο στη σειρά αρχίζοντας από αυτή που θα έχει τη μικρότερη αύξηση (δηλαδή ρυθμό μεταβολής περίπου 10) και προχωρώντας σε αυτές με τη μεγαλύτερη αύξηση. Ποιες χώρες θα έχουν σταθερό πληθυσμό; Σε ποιες ηπείρους ανήκουν; (Σταθερός πληθυσμός σημαίνει ότι ο ρυθμός μεταβολής του είναι μικρότερος του 2,1.) Σε ποιο συμπέρασμα καταλήγουμε σχετικά με την ήπειρο στην οποία ανήκουν οι περισσότερες από τις χώρες οι οποίες προβλέπεται ότι θα διατηρήσουν σταθερό τον πληθυσμό τους το 2050;
| Πηγή: http://www.un.org/Pubs /images/e04swpa.jpg
| Συγκρίνουμε τους μέσους όρους του ρυθμού μεταβολής του πληθυσμού των ηπείρων του πλανήτη. Ποια ήπειρος έχει το μεγαλύτερο μέσο όρο και ποια το μικρότερο; Τι μπορεί να σημαίνει αυτό για το μέλλον του πληθυσμού της Γης; Διατυπώνουμε τις προβλέψεις μας. Πόσος προβλέπεται ότι θα είναι ο πληθυσμός της Ελλάδας το 2050; Πόσος είναι ο ρυθμός μεταβολής του πληθυσμού της; Τι μπορεί να σημαίνει αυτό για τη χώρα μας; Διατυπώνουμε τις προβλέψεις μας. Βήμα 2ο: Με βάση τα δεδομένα του παρακάτω πίνακα υπολογίζουμε πόσοι κάτοικοι αντιστοιχούν σε κάθε τετραγωνικό χιλιόμετρο κάθε περιοχής και ολόκληρου του πλανήτη σύμφωνα με τον προβλεπόμενο πληθυσμό για τα έτη 2025 και 2050 και δημιουργούμε αντίστοιχα διαγράμματα σε λογιστικό φύλλο (π.χ. μία πίτα για το 2025 και μία για το 2050).
| Πληθυσμός (κατ’ εκτίμηση) | Έκταση (σε τετ. χιλιόμετρο)
| 2025 | 2050 |
Πλανήτης Γη | 7952000000 | 9262000000 | 134135066,6
Αφρική | 1349000000 | 1969000000 | 30298107,49
Ασία | 4759000000 | 5325000000 | 31760369,69
Ευρώπη | 761000000 | 660000000 | 22988495,53
Β. Αμερική | 389000000 | 457000000 | 19941725,72
Ν. Αμερική | 702000000 | 805000000 | 20581911,56
Κεντρική Αμερική | 188000000 | 215000000 | 2479800,68
Ωκεανία | 41000000 | 46000000 | 8564459,19
Οθόνες: 1 2 3 4 5 6 7 8 |