Οθόνη 5: Μελλοντικά σενάρια |
| Διδακτικοί στόχοι: Οι μαθητές: να αξιοποιήσουν οι μαθητές το λογισμικό Αβάκιο να διαπιστώσουν σε ποιες χώρες προβλέπεται ν αυξηθεί ο πληθυσμός περισσότερο ως το 2050 και να τις κατατάξουν από τη χώρα με τη μικρότερη αύξηση (δηλαδή ρυθμό μεταβολής περίπου 10) σε αυτή με τη μεγαλύτερη αξιοποιώντας λογιστικό φύλλο να διαπιστώσουν ποιες χώρες έχουν σταθερό πληθυσμό να συγκρίνουν τους μέσους όρους του ρυθμού μεταβολής του πληθυσμού των ηπείρων του πλανήτη να διερευνήσουν πώς μεταβάλλεται ο πληθυσμός της Ελλάδας και να επισημάνουν τι σημαίνει αυτό για το μέλλον της χώρας να δημιουργήσου διαγράμματα με βάση δεδομένα που βρίσκονται σε πίνακα ο οποίος βρίσκεται στην οθόνη Στη δραστηριότητα 9 οι μαθητές αξιοποιούν το πρόγραμμα Αβάκιο για να μελετήσουν την αύξηση του πληθυσμού της Γης στο μέλλον. Το Αβάκιο δίνει τη δυνατότητα στους μαθητές να διαπιστώσουν αριθμητικά δεδομένα και να τα συσχετίσουν ώστε να εξάγουν συμπεράσματα σχετικά με τους μέσους όρους και το ρυθμό μεταβολής του πληθυσμού. Αναζητούν τις χώρες που θα έχουν πάνω από δεκαπλάσιο πληθυσμό το 2050 σε σχέση με το 1950. Προσδιορίζουν σε ποιες ηπείρους ανήκουν και τις κατατάσσουν στη σειρά αρχίζοντας από αυτή που θα έχει τη μικρότερη αύξηση (δηλαδή ρυθμό μεταβολής περίπου 10) και προχωρώντας σε αυτές με τη μεγαλύτερη αύξηση. Αναζητούν τις χώρες που θα έχουν σταθερό πληθυσμό (σταθερός πληθυσμός σημαίνει ότι ο ρυθμός μεταβολής του είναι μικρότερος του 2,1), βρίσκουν σε ποιες ηπείρους ανήκουν και καταλήγουν σε συμπεράσματα σχετικά με την ήπειρο στην οποία ανήκουν οι περισσότερες από τις χώρες οι οποίες προβλέπεται ότι θα διατηρήσουν σταθερό τον πληθυσμό τους το 2050 Συγκρίνουν τους μέσους όρους του ρυθμού μεταβολής του πληθυσμού των ηπείρων, για να καταλήξουν στο ποια ήπειρος έχει το μεγαλύτερο μέσο όρο και ποια το μικρότερο και να προβλέψουν τι μπορεί να σημαίνει αυτό για το μέλλον του πληθυσμού της Γης. Αναζητούν το ρυθμό μεταβολής του πληθυσμού της Ελλάδας και διατυπώνουν τις προβλέψεις τους για τον πληθυσμό της. Επίσης αξιοποιείται η χρήση του λογιστικού φύλλου για τη δημιουργία διαγραμμάτων με δεδομένα που δίνονται στον πίνακα, ο οποίος βρίσκεται στην οθόνη (μία πίτα για το 2025 και μία για το 2050). |