Οθόνη 4: Επιπτώσεις της αύξησης του πληθυσμού της γης |
| Διδακτικοί στόχοι: Οι μαθητές: να αναγνωρίσουν πώς η αύξηση του πληθυσμού μπορεί να επηρεάσει τη ζωή των ανθρώπων να αποτυπώσουν τις επιπτώσεις της αύξησης του πληθυσμού να αναγνωρίσουν ότι η αύξηση του πληθυσμού επηρεάζει διαφορετικά τις διάφορες περιοχές του πλανήτη μας Στη δραστηριότητα 7 οι μαθητές καλούνται να προσδιορίσουν πώς η αύξηση του πληθυσμού επηρεάζει πτυχές της ζωής των ανθρώπων (π.χ. Αν οι άνθρωποι που ζουν σε μια περιοχή αυξηθούν, τότε θα έχουμε αύξηση ή μείωση της ρύπανσης). Στο τέλος της δραστηριότητας και με βάση όσα καταγράψαν να δημιουργήσουν έναν εννοιολογικό χάρτη για τις επιπτώσεις από την αύξηση του πληθυσμού της γης αξιοποιώντας το δημιουργό μοντέλων. Στη δραστηριότητα 8 οι μαθητές καλούνται να διερευνήσουν τις επιπτώσεις από την αύξηση του πληθυσμού σε τέσσερις περιοχές της Γης (Ινδία, Αμαζόνιος, Καλιφόρνια και Ουγκάντα). Με βάση τη μελέτη κειμένων, διαγραμμάτων και χαρτών ενταγμένα στα πλαίσια μικρόκοσμου (αξιοποίηση λογισμικού Microwolds pro) διαπιστώνουν τη διαφορετική έκφανση των επιπτώσεων από την αύξηση του πληθυσμού σε διαφορετικές περιοχές. Στο μικρόκοσμο αυτό παρουσιάζονται οι παρακάτω επιπτώσεις από την αύξηση του πληθυσμού: Αύξηση της ατμοσφαιρικής ρύπανσης στην Καλιφόρνια (παρουσιάζεται σχετικό διάγραμμα για την αύξηση των ρίπων σε σχέση με την αύξηση των οδηγών στην Καλιφόρνια) Έλλειψη νερού Ουγκάντα όπου ο πληθυσμός αυξάνεται (για την έλλειψη νερού πληροφορίες μπορούν να αναζητηθούν στην αντίστοιχη ενότητα του λογισμικού) Καταστροφή του Αμαζονίου: Οι μεγαλύτερες ανάγκες λόγω της αύξησης του πληθυσμού οδηγούν στην αποψίλωση του οικοσυστήματος του Αμαζονίου (σε αυτή την περίπτωση οι μαθητές μπορούν να μελετήσουν σχετικό χάρτη με την κατάσταση της περιοχής του Αμαζονίου) Υποσιτισμός στην Ινδία, όπου η αύξηση του πληθυσμού σε συνδυασμό με το χαμηλό οικονομικό επίπεδο της χώρας συντελούν στην αύξηση του υποσιτισμού. Παρέχονται πληροφορίες από έκθεση της UNESCO. |