Οθόνη 2: Αιτίες για τη συγκέντρωση πληθυσμού στις πόλεις |
| Διδακτικοί στόχοι: Οι μαθητές: να εκφράσουν τις απόψεις τους σχετικά με τους λόγους για τους οποίους οι Έλληνες εγκαταλείπουν τα χωριά και την ύπαιθρο για να πάνε στις μεγαλουπόλεις να ενημερωθούν για τις αιτίες του προβλήματος να κατασκευάσουν εννοιολογικό χάρτη με τις αιτίες του προβλήματος, αξιοποιώντας το δημιουργό μοντέλων Στη δραστηριότητα 4 οι μαθητές εκφράζουν τις απόψεις τους και συζητούν στην ομάδα τους λόγους για τους οποίους πιστεύουν ότι οι Έλληνες εγκαταλείπουν τα χωριά και την ύπαιθρο για να πάνε στις μεγαλουπόλεις. Μελετούν τις απόψεις που διατύπωσε ένας μαθητής στη Βουλή των Εφήβων για την αστικοποίηση στην Ελλάδα (π.χ. οι άνθρωποι εγκαταλείπουν την ύπαιθρο επειδή δεν μπορεί να τους θρέψει και επειδή πιστεύουν ότι θα βρουν στην πόλη μια καλύτερη τύχη). Με βάση αυτές τις απόψεις καταλήγουν στις αιτίες που δημιουργούν το φαινόμενο της αστικοποίησης στην Ελλάδα και τις παρουσιάζουν σε μορφή εννοιολογικού χάρτη με τη χρήση του δημιουργού μοντέλων. |