Οθόνη 1: Η κατανομή του πληθυσμού στην Ελλάδα: Εσωτερικές μετακινήσεις |
| Διδακτικοί στόχοι: Οι μαθητές: να διαπιστώσουν το φαινόμενο της αστικοποίησης στην Ελλάδα να αξιοποιήσουν το χάρτη και τα υπομνήματα για να κατατάξουν τις περιοχές της Ελλάδας σε πυκνοκατοικημένες και σε αραιοκατοικημένες να εξοικειωθούν με διαγράμματα που έχουν μορφή πίτας να διαπιστώσουν πως κατανέμεται ο πληθυσμός της Ελλάδας από το 1941-1991 (αγροτικός, ημιαστικός και αστικός πληθυσμός) να δημιουργήσουν τα δικά τους διαγράμματα χρησιμοποιώντας λογιστικό φύλλο Στη δραστηριότητα 1 οι μαθητές καλούνται να ταξινομήσουν τις περιοχές της Ελλάδας σε πυκνοκατοικημένες και σε αραιοκατοικημένες με τη βοήθεια χάρτη και του αντίστοιχου υπομνήματος. Με αυτή την ταξινόμηση, οι μαθητές αναμένεται να διαπιστώσουν σε ποιες περιοχές της Ελλάδας, είναι συγκεντρωμένος περισσότερος πληθυσμός. Στη δραστηριότητα 2 με βάση το παρακάτω διάγραμμα οι μαθητές καλούνται να διαπιστώσουν πως κατανέμεται ο πληθυσμός της Ελλάδας το 1941, το 1961 και το 1991. Οι μαθητές αναμένεται να παρατηρήσουν ότι από το 1941 ως το 1991 έχει αυξηθεί πάρα πολύ ο αστικός πληθυσμός, ο ημιαστικός έχει παραμείνει σταθερός, ενώ ο αγροτικός έχει μειωθεί δραματικά. Ο εκπαιδευτικός μπορεί να διατυπώσει ερωτήματα όπως «τι σημαίνει αυτή η διαφοροποίηση για τη χώρα μας;» Στη δραστηριότητα 3 οι μαθητές καλούνται να υπολογίσουν τον αριθμό των κατοίκων στις αστικές, ημιαστικές και αγροτικές περιοχές σε ένα λογιστικό φύλλο για τις χρονιές 1928, 1961, 1981 και 1991 με βάση τα στοιχεία πίνακα ο οποίος βρίσκεται στην παρούσα οθόνη. Για τον υπολογισμό του αριθμού των κατοίκων στις αστικές, ημιαστικές και αγροτικές περιοχές πολλαπλασιάζουμε τον πληθυσμό με το αντίστοιχο ποσοστό της κατηγορίας που θέλουμε να υπολογίσουμε τον αριθμό του και το γινόμενο το διαιρούμε με το 100. |