Οθόνη 6: Αναζητούμε λύσεις για το πρόβλημα της αύξησης του πληθυσμού |
| Διδακτικοί στόχοι: Οι μαθητές: να εξοικειωθούν με τη χρήση επιστημονικών πηγών να καταγράψουν τις προσπάθειες για αντιμετώπιση του προβλήματος της αύξησης του πληθυσμού να αξιολογήσουν τα μέτρα που πάρθηκαν και να επισημαίνουν τα αποτελέσματα που είχαν αυτά τα μέτρα να διατυπώσουν δικές τους προτάσεις Στη δραστηριότητα 10 οι μαθητές μέσα από ένα κείμενο από επιστημονικό βιβλίο (Βιώνοντας στο περιβάλλον Ι, (τόμος πρώτος) Αρχές Περιβαλλοντικών Επιστημών του G. Tyler Miller, Jr.), καλούνται να συζητήσουν και να καταγράψουν τις προσπάθειες για αντιμετώπιση του προβλήματος της αύξησης του πληθυσμού από την Ινδία και την Κίνα. Αξιολογούν τα μέτρα που πάρθηκαν στις δυο χώρες, συγκρίνουν το πώς επιβλήθηκαν, επισημαίνουν τα αποτελέσματα που είχαν αυτά τα μέτρα και διατυπώνουν τις δικές τους προτάσεις. Ανακοινώνουν τα συμπεράσματα, τις απόψεις και τις προτάσεις τους στην ολομέλεια της τάξης. |