Οθόνη 3: Τροφική αλυσίδα |
| Διδακτικοί στόχοι: Οι μαθητές: να διαπιστώσουν τη σημασία της τροφικής αλυσίδας να προβλέψουν τις συνέπειες από την καταστροφή μιας τροφικής αλυσίδας να αποτυπώσουν μια τροφική αλυσίδα Στη δραστηριότητα 3 οι μαθητές καλούνται να διερευνήσουν τις σχέσεις που διαμορφώνονται στα πλαίσια μιας τροφικής αλυσίδας την οποία ορίζουν οι ίδιοι, εξετάζοντας μια συγκεκριμένη τροφική αλυσίδα. Η τροφική αλυσίδα περιγράφει την αλληλουχία των οργανισμών που συνδέονται μεταξύ τους με τροφικές σχέσεις ξεκινώντας από έναν παραγωγό (οργανισμό που παράγει μόνος του την τροφή που του είναι απαραίτητη, π.χ. φυτά). Προβλέπουν τι συμβαίνει σε διάφορες περιπτώσεις διαταραχής της τροφικής αλυσίδας και στο τέλος κατασκευάζουν την τροφική αλυσίδα του συγκεκριμένου ζώου αξιοποιώντας το «δημιουργό μοντέλων». Κατά τη δημιουργία της τροφικής αλυσίδας ο εκπαιδευτικός μπορεί να βοηθάει τους μαθητές για τη δημιουργία ολοκληρωμένης εικόνας σχετικά με την τροφική αλυσίδα, επισημαίνοντας τις συνέπειες που μπορεί να έχει η διατάραξή της για το οικοσύστημα (π.χ. εξαφάνιση ειδών κ.λπ.) |